CELEX: 62009CN0276
Language: fi
Date: 2009-07-20 00:00:00
Title: Asia C-276/09: Ennakkoratkaisupyyntö, jonka High Court of Justice (Chancery Division) (England and Wales) on esittänyt 20.7.2009 — T-Mobile (UK) Ltd v. The Commissioners for Her Majesty’s Revenue & Customs

7.11.2009   
            
            
               FI
            
            
               Euroopan unionin virallinen lehti
            
            
               C 267/29
            
         Ennakkoratkaisupyyntö, jonka High Court of Justice (Chancery Division) (England and Wales) on esittänyt 20.7.2009 — T-Mobile (UK) Ltd v. The Commissioners for Her Majesty’s Revenue & Customs
   (Asia C-276/09)
   2009/C 267/52
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   High Court of Justice (Chancery Division) (England and Wales)
   
      Pääasian asianosaiset
   
   
      Valittaja: T-Mobile (UK) Ltd
   
      Vastapuoli: The Commissioners for Her Majesty’s Revenue & Customs
   
      Ennakkoratkaisukysymykset
   
   
               1)
            
            
               Mitkä ovat arvonlisäverosta vapautetun palvelun, jolla ”siirretään varoja ja aiheutetaan oikeudellisia ja taloudellisia muutoksia”, tyypilliset piirteet?
               Erityisesti kysytään seuraavaa:
               
                           a)
                        
                        
                           Sovelletaanko vapautusta palveluihin, joita minkään rahoituslaitoksen, joka i) veloittaa yhtä tiliä, ii) tekee vastaavan hyvityksen toiselle tilille tai iii) suorittaa tehtävien i) ja ii) välillä tapahtuvan tehtävän, ei muuten tarvitsisi suorittaa?
                        
                     
                           b)
                        
                        
                           Sovelletaanko vapautusta palveluihin, joihin ei sisälly yhden tilin veloitusta ja toisen tilin vastaavaa hyvitystä koskevien tehtävien suorittamista mutta joiden voidaan, jos seurauksena on varojen siirto, katsoa olleen tämän siirron syy?
                        
                     
         
               2)
            
            
               Sovelletaanko kuudennen direktiivin (1) 13 artiklan B kohdan d alakohdan 3 alakohdassa ”liiketoimille, jotka koskevat maksuja [tai] tilisiirtoja”, myönnettyä vapautusta verovelvollisen nyt esillä olevassa tapauksessa suorittamien kaltaisiin luotto- ja pankkikorttimaksujen vastaanotto- ja käsittelypalveluihin? Erityisesti tiedustellaan, kuuluvatko nämä palvelut 13 artiklan B kohdan d alakohdan 3 alakohdan soveltamisalaan sellaisessa tapauksessa, jossa selvitystiedostojen lähettäminen päivän päätteeksi verovelvollisen toimesta johtaa automaattisesti asiakkaan tilin veloittamiseen ja verovelvollisen tilin hyvittämiseen?
            
         
               3)
            
            
               Riippuuko kysymykseen 2 annettava vastaus siitä, saako verovelvollinen edelleenlähetykseen tarvittavat valtuutuskoodit itse vai saako se ne tapahtumia vastaanottavan pankkinsa toimipaikan välityksellä?
            
         
               4)
            
            
               Sovelletaanko kuudennen direktiivin 13 artiklan B kohdan d alakohdan 1 alakohdassa ”luottojen välitykselle” myönnettyä vapautusta verovelvollisen nyt esillä olevassa tapauksessa tarjoamien kaltaisiin palveluihin, jotka liittyvät luottokorttimaksuihin ja joiden seurauksena asiakkaan luottotilille kirjataan lisää velkaa?
            
         
               5)
            
            
               Sovelletaanko ”liiketoimille, jotka koskevat maksuja [tai] tilisiirtoja”, myönnettyä vapautusta verovelvollisen nyt esillä olevassa tapauksessa Post Officen ja Pay Pointin välityksellä tarjoamien palvelujen kaltaisiin, ulkopuolisia edustajia käyttäen suoritettujen maksujen vastaanotto- ja käsittelypalveluihin?
            
         
               6)
            
            
               Sovelletaanko ”liiketoimille, jotka koskevat maksuja [tai] tilisiirtoja”, myönnettyä vapautusta sellaisia maksuja, jotka suoritetaan verovelvolliselle tai tämän edustajalle lähetettävällä sekillä ja jotka verovelvollisen ja sen pankin on käsiteltävä, koskeviin vastaanotto- ja käsittelypalveluihin?
            
         
               7)
            
            
               Sovelletaanko ”liiketoimille, jotka koskevat maksuja [tai] tilisiirtoja”, myönnettyä vapautusta verovelvollisen nyt esillä olevassa tapauksessa tarjoamien kaltaisiin vastaanotto- ja käsittelypalveluihin, joiden seurauksena pankissa suoritetut käteismaksut hyvitetään pankkijärjestelmän kautta verovelvollisen pankkitilille?
            
         
               8)
            
            
               Mitä erityisiä tekijöitä on otettava huomioon arvioitaessa, voidaanko maksua (kuten nyt esillä olevan kaltaista käsittelymaksua), jota verovelvollinen perii asiakkaaltaan tietyn maksutavan käyttämisestä tämän verovelvolliselle suorittamissa maksuissa ja joka on erikseen määritelty sopimusasiakirjassa ja eritelty asiakkaalle lähetetyissä laskuissa, pitää arvonlisäverotuksessa erillisenä palvelusuorituksena?
            
         
      (1)  Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annettu kuudes neuvoston direktiivi 77/388/ETY (EYVL L 145, s. 1).